PRIMĂRIA MUNICIPIULUI TIMIŞOARA

DIRECŢIA PATRIMONIU                                                                                  A p r o b a t:

BIROUL ADMINISTRARE  IMOBILE
                                                          PRIMAR,                                         

Nr. SC2010-22752 din 23.09.2010                                                      dr. ing. GHEORGHE CIUHANDU

R E F E R A T

privind aprobarea listei de priorităţi pentru anul 2010, în vederea repartizării parcelelor conform Legii nr.15/2003, privind sprijinul acordat tinerilor între 18 şi 35 de ani pentru construirea unei locuinţe proprietate personală


Prin Legea nr.15/2003 a fost reglementat „regimul
atribuirii la cerere, al tinerilor cu vârsta cuprinsă între 18 şi 35 de ani, a unui teren…pentru construirea unei locuinţe proprietate personală.”


Potrivit prevederilor art.1 alin.2 din Legea nr.15/2003, ”Atribuirea terenului se face în folosinţă gratuită pe durata existenţei locuinţei proprietate personală, în limita suprafeţelor disponibile…”, iar potrivit alin.3 din acelaşi articol „Atribuirea terenurilor se face în ordinea de prioritate stabilită pe baza unor criterii aprobate prin hotărâre a consiliului local.”

Prin HCL nr.111/2004 au fost astfel aprobate  criteriile de  departajare în vederea stabilirii unei ordini de prioritate.

În ceea ce priveşte terenul disponibil în vederea atribuirii, au fost emise hotărârile consiliului local nr.167 din 28.04.2009, nr.168 din 28.04.2009 şi nr.169 din 28.04.2009 prin care s-a aprobat dezlipirea unor parcele în vederea atribuirii terenului conform Legii nr.15/2003.
Ca urmare  a acestor hotărâri a rezultat o suprafaţă de 5206mp.


În conformitate cu prevederile art.4 alin 1 din Legea nr.15/2003 au fost depuse un număr de 1185 de cereri pentru atribuire de teren în vederea construirii de locuinţe. Menţionăm că că prin HCL nr.342/29.09.2009 s-a aprobat ca termen limită pentru pentru depunerea cererilor şi completare a dosarelor data de 31.03.2010, urmând a se întocmi o nouă listă de priorităţi. Comisia privind punerea în aplicare a prevederilor Legii nr.15/2003 constituită prin Dispoziţiile nr. 2060 din 10.09.2010 şi nr.1230 din 25.06.2010 ale primarului, a procedat la  analizarea celor 1185 de dosare, făcându-se verificarea acestora şi acordarea punctajului. Lista de priorităţi a fost publicată la data de 09.08.2010, dându-se termen de depunere al contestaţiilor până la data de 31.08.2010. Ca urmare până la această dată au fost depuse un număr de 19 contestaţii, care au fost analizate de comisia mai sus menţionată conform Procesului verbal nr.SC2010-20941/03.09.2010, fiind soluţionate favorabil două cereri, iar celelalte 17 cereri soluţionate  nefavorabil. Totodată s-a stabilit scoaterea de pe lista de priorităţi a dosarelor solicitanţilor care au împlinit vârsta de 35 de ani întrucât conform art.1  alin 1, acestea nu mai fac obiectul legii. S-a mai propus scoaterea de pe lista de priorităţi a dosarelor care au fost comasate în alte dosare la cerere, precum şi dosarele celor  care au făcut cerere de renunţare, toate aceste dosare fiind incluse în anexa 2  a proiectului de hotărâre, care conţine 273 de dosare, în final rezultând o listă de priorităţi de 912 dosare ,incluse în anexa1 a proiectului de hotărâre.

Având învedere toate aceste aspecte, propunem aprobarea de către Consiliul Local a listei de priorităţi conform legii nr.15/2003 pentru anul 2010, conform celor două anexe la prezentul referat.

